Mežonīgie rietumi - Vikipēdija

# Mežonīgie rietumi

### Vikipēdijas raksts

Mežonīgie rietumi (Wild West) ir sarunvalodas nosaukums mūsdienu Amerikas Savienoto Valstu (ASV) teritorijai, kura 19. gs. otrajā pusē vēl nebija iekļauta ASV sastāvā. Paplašinoties ASV teritorijai un urbanizācijas līmenim, mežonīgo rietumu teritorijas samazinājās, līdz 1890. gadā pazuda pilnībā. Mežonīgie rietumi raksturo to, kā daudzi cilvēki pameta aizvien vairāk apdzīvoto ASV austrumu daļu un devās uz rietumiem. Lielākā daļa no viņiem bija imigranti no Eiropas. Pārcelšanās iemesli bija dažādi. Daudziem dzīvošana austrumu štatos bija par dārgu, bet rietumos bija neapdzīvotas teritorijas, kurās varēja kļūt par lauksaimnieku. Citi cerēja ātri kļūt bagāti, atrodot zeltu. Pēc tam, kad 1848. gadā Kalifornijā tika atrasts zelts, sākās tā sauktais Zelta drudzis, kas tikai pastiprināja ceļotāju plūsmu. Dažiem neapdzīvotās teritorijas rietumos bija ideālas, lai varētu netraucēti dzīvot pēc saviem reliģiozajiem vai citiem uzskatiem. Kā piemēru šeit var minēt mormoņus, kas pārcēlās uz Jūtas štatu. Jau 19. gs. Mežonīgie rietumi tika uzskatīta par romantisku varoņu apdzīvotu vietu. Tipiski Mežonīgo rietumu sižeti ir sadursmes ar indiāņiem, kovboji, bizoņu medības, zelta meklētāju plāni, šerifu un bandītu divkaujas. Mežonīgie rietumi tiek attēloti vesternu filmās.

Saturs iegūts no "http://lv.wikipedia.org../../../m/e/%C5%BE/Me%C5%BEon%C4%ABgie_rietumi.html"

Kategorija: ASV vēsture

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Français
- עברית
- Nederlands
- Norsk (bokmål)
- Polski
- Русский
- Suomi
- Svenska